Ҳабиба Каримова

Ҳабиба Каримова (5 сентябр 1923, деҳаи Пулодон, ноҳияи Конибодом — 8 октябри 2015, Конибодом) — омӯзгор, Қаҳрамони Меҳнати Сотсиалистӣ (1978), Муаллими хизматнишондодаи Тоҷикистон (1960), модари Марҳабо Ҷабборӣ.

 Зиндагинома 
Ҳабиба Каримова 5 сентябри соли 1923 дар Конибодом юа дунё омадааст. Фаъолияти кории ӯ аз соли 1937 дар омӯзишгоҳи педагогии Конибодом оғоз гардида, то соли 1942 ба ҳайси муаллимаи синфҳои ибтидоӣ дар мактаби миёнаи ба номи В.Чапаев кор кардааст. Соли 1942 Ҳабиба Каримова ба унвони «Аълочии маорифи халқи ҶШС Тоҷикистон» сарфароз гардонида шуд.

Аз соли 1942 то соли 1949 мудири қисми илмӣ, сипас аз соли 1949 то соли 1985 вазифаи директори мактаби ба номи Чапаеви шаҳри Конибодомро ба уҳда дошт. Соли 1959 Донишкадаи педагогии Тоҷикистонро хатм намудааст.

Давоми солҳои гуногун вакили Анҷумани умумиитифоқии омӯзгорони Иттиҳоди Шӯравӣ ва Анҷумани омӯзгорони Тоҷикистон интихоб шудааст.

 Ордену ҷоизаҳо 
Бо ду ордени Ленин, 14 медал, 5 Ифтихорномаи Раёсати Шӯрои Олии Тоҷикистон ва нишони Аълочии маорифи халқи Тоҷикистон (1942) қадрдонӣ шудааст.

 Даргузашт 
Ҳабиба Каримова 8 октябри соли 2015 пас аз бемории начандон тӯлонӣ дар синни 93-солагӣ дар шаҳри Конибодом аз олам даргузашт.

 Эзоҳ 

 Пайвандҳо 

Гурӯҳ:Даргузаштагони шаҳри Конибодом